1952 ий — Антонида Леонидовна Ботняева, уста пашазе-технолог, Марий Эл Республикысе кочкыш индустрийын сулло пашаеҥже. Казахстан Республик Каменка селаште шочын. Кӱшыл шинчымашым Воронеж оласе технологий институтышто налын. Марий кундемыш 1977-ше ийыште толын да Волжскысо ик ушемын специалистше лийын. 1993-шо ий гыч Звениговысо шӧр комбинатын тӱҥ технологшылан тыршаш тӱҥалын. Шӧр-торыкым ямдылыше у технологийым шыҥдарымыжлан кугыжаныш премий денат палемдалтын.